สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจประจำวันที่ 15 มิ.ย.58
15 มิ.ย. 2558

– เงินเยนอยู่ที่ระดับ 123.47 เยน/ดอลลาร์ จากช่วงเช้าที่ระดับ 123.47 เยน/ดอลลาร์
– เงินยูโรอยู่ที่ระดับ 1.1202 ดอลลาร์/ยูโร จากช่วงเช้าที่ระดับ 1.1202 ดอลลาร์/ยูโร
– ดัชนี SET ปิดวันนี้ที่ระดับ 1,501.89 จุด ลดลง 6.34 จุด หรือ 0.42% มูลค่าการซื้อขาย 28,854.37 ล้านบาท
– สรุปปริมาณการซื้อขายรายกลุ่ม ต่างชาติซื้อสุทธิ 339.89 ล้านบาท (SET+MAI)
 
– นายโฆสิต ปั้นเปี่ยมรัษฎ์ ประธานกรรมการบริหาร ธนาคารกรุงเทพ (BBL) คาดว่า แนวโน้มเศรษฐกิจไทยในปี 58 จะขยายตัวได้ 3% หรืออาจต่ำกว่าเล็กน้อย เนื่องจากมีปัจจัยเสี่ยงเรื่องการชะลอตัวของเศรษฐกิจโลกที่เข้ามากดดันภาคการส่งออกของไทย ทำให้คาดว่าการส่งออกของไทยในปีนี้จะขยายตัวติดลบแน่นอน
– นายเลอศักดิ์ ริ้วตระกูลไพบูลย์ เลขาธิการสำนักงานเศรษฐกิจการเกษตร (สศก.) กล่าวว่า สศก.ปรับลดประมาณการผลิตภัณฑ์มวลรวมภาคการเกษตร
– กระทรวงการคลัง เผยช่วง 8 เดือนแรกของปีงบประมาณ 2558 (ต.ค.57-พ.ค.58) รัฐบาลจัดเก็บรายได้สุทธิทั้งสิ้น 1,370,803 ล้านบาท ต่ำกว่าประมาณการตามเอกสารงบประมาณ 56,523 ล้านบาท หรือร้อยละ 4.0 แต่สูงกว่าช่วงเดียวกันปีที่แล้วร้อยละ 1.1
– นายสถิตย์ ลิ่มพงศ์พันธุ์ ประธานกรรมการ ตลท.คาดเงินทุนไหลเข้า (fund flow) กำลังรอจังหวะการกลับเข้ามาลงทุนในตลาดหุ้นอีกครั้ง หากรัฐบาลมีการใช้จ่ายเงินงบประมาณตามกำหนด โดยเฉพาะโครงการลงทุนต่างๆ ซึ่งจะเป็นแรงขับเคลื่อนให้มีการลงทุนของภาคเอกชนตามมา ซึ่งจะผลักดันให้เศรษฐกิจของประเทศโดยรวมดีขึ้นในช่วงครึ่งหลังปีนี้ ขณะที่ความร่วมมือระหว่างตลาดหลักทรัพย์ฯ และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)ในการออกมาตรการกำกับดูแลการซื้อขายหลักทรัพย์ต่างๆ จะช่วยหนุนให้ตลาดหลักทรัพย์มีความมั่นคง และเกิดการลงทุนแบบมีเหตุผลในระยะยาว
– ศูนย์วิจัยกสิกรไทย มองว่าโอกาสในการฟื้นตัวของตลาดรถยนต์ในประเทศปี 2558 นี้ น่าจะยังดำเนินไปอย่างยากลำบากอยู่ และได้เพิ่มมุมมองที่ระมัดระวังยิ่งขึ้นต่อทิศทางตลาดในปีนี้ด้วย โดยคาดว่ามีโอกาสที่ยอดขายรถยนต์ในประเทศอาจอยู่ที่ระหว่างหดตัวร้อยละ 2 ถึง 7 หรือคิดเป็นยอดขายรถยนต์ 820,000 ถึง 860,000 คัน
– นายยานิส วารูฟากิส รมว.คลังกรีซ กล่าวว่า การที่กรีซจะพ้นสภาพจากการเป็นสมาชิกยูโรโซนนั้น ไม่ใช่แนวทางที่เหมาะสม และเขาจะไม่ยอมรับแนวทางนี้ นายวารูฟากิสได้แสดงความคิดเห็นดังกล่าวหลังจากการเจรจาระหว่างกรีซและกลุ่มเจ้าหนี้เมื่อวานนี้ ทั้งสองฝ่ายไม่สามารถตกลงกันได้ เนื่องจากยังคงมีความคิดเห็นที่แตกต่างกันอย่างมากเกี่ยวกับแผนการปฏิรูปเศรษฐกิจของกรีซและข้อกำหนดของกลุ่มเจ้าหนี้
– รัฐบาลญี่ปุ่นคงระดับการประเมินเศรษฐกิจพื้นฐานของประเทศในเดือน มิ.ย. ขณะเดียวกันก็ได้ยกระดับมุมมองเกี่ยวกับการใช้จ่ายด้านเงินทุน เนื่องจากมีข้อมูลบ่งชี้ว่าบริษัทต่างๆได้เพิ่มการลงทุนเพื่อสนับสนุนการฟื้นตัวของเศรษฐกิจ โดยเศรษฐกิจของญี่ปุ่นฟื้นตัวในระดับปานกลาง ซึ่งเป็นการคงมุมมองดังกล่าวมาตั้งแต่เดือน มี.ค.
– สมาคมแลกเปลี่ยนทองคำและเงินของจีน เผยราคาทองคำที่ตลาดฮ่องกงปรับตัวลง 2 ดอลลาร์ฮ่องกง ปิดที่ระดับ 10,928 ดอลลาร์ฮ่องกง/ตำลึงในวันนี้ หรือเทียบเท่ากับ 1,183.6 ดอลลาร์สหรัฐ/ทรอยออนซ์ ลดลง 0.22 ดอลลาร์สหรัฐ ที่อัตราแลกเปลี่ยนล่าสุด 1 ดอลลาร์สหรัฐ/7.75 ดอลลาร์ฮ่องกง
 
ที่มา: สำนักข่าวอินโฟเควสท์